Sindicatele din Belgia protestează pentru că le-au fost încălcate drepturile.
Nu au fost raportate incidente în timpul demonstrațiilor. Salariații consideră că le-au fost încălcate drepturile, astfel că au ieșit în stradă.
Mii de oameni au ieșit pe străzile din Bruxelles într-un marș organizat de principalele sindicate din Belgia. Demonstrațiile au fost pașnice și nu s-au raportat incidente. Reprezentanta sindicală a spus că scopul protestului a fost să scoată în evidență faptul că tot mai mulți salariați se plâng că le-au fost încălcate anumite drepturi."Protestăm pentru două lucruri: în primul rând să spunem că a trăi până la sfârșitul lunii este dificil pentru mulți lucrători în aceste vremuri de pandemie, așa că este important să negociem salariile toți împreună ca sindicate. În al doilea rând, vrem să le reamintim oamenilor că drepturile sindicale sunt sub presiune, libertatea noastră de a negocia, de a ne mobiliza colectiv, libertatea de a intra în grevă atunci când este necesar… Acestea sunt cele două mesaje pe care vrem să le ducem astăzi", spune Marie-Hélène Ska, secretar general al sindicatului CSC.